作者:無名氏
標題:狄青復奪衣襖車・尾聲
內容:我見來，我見來，殺的那史牙恰無百刂劃。想狄將軍蓋世功勞大，保護著一統山河萬萬載。(范仲淹雲)老夫盡知也。原來是黃軫混賴狄青的功勞，將黃軫推轉殺壞了者！狄青，你聽者，為你復奪了衣襖扛車，箭射昝雄，刀劈史牙恰，有此功勞，加你為徵西都招討金吾上將軍。狄青，你望闕跪者，聽聖人的命。則因你敢勇相爭，憑謀略收捕賊兵。真樑棟世之虎將，據英雄天下馳名。黃面具千般殺氣，烏油甲萬道威風。野水嶺刀斬牙恰，杏子河箭射昝雄。施勇烈揚威耀武，秉忠心永鎮邊庭。加你為總都大帥，定家邦天下元戎。朝金闕躬身叩首，立乾坤帝業興隆。今日個加官賜賞，保皇圖萬載昇平。